মোহাম্মদ জাকারিয়া পিন্টু (জন্ম: ১ জানুয়ারি ১৯৪৩; জাকারিয়া পিন্টু নামে সুপরিচিত) হলেন একজন বাংলাদেশ সাবেক পেশাদার ফুটবল খেলোয়াড়। পিন্টু ১৯৭১ সালের মুক্তিযুদ্ধ চলাকালীন স্বাধীন বাংলা ফুটবল দলের হয়ে মুক্তিযোদ্ধা হিসেবে একজন ফুটবল যোদ্ধার ভূমিকা পালন করেছিলেন, তিনি স্বাধীন বাংলা ফুটবল দলের অধিনায়কের দায়িত্ব পালন করেছিলেন। বাংলাদেশের স্বাধীনতার পর বাংলাদেশ ফুটবল দলের প্রথম অধিনায়ক হন।